ΓΡΑΠΤΗ ΕΡΩΤΗΣΗ E-0003/03

υποβολή: Olivier Dupuis (NI) προς την Επιτροπή

(16 Ιανουαρίου 2003)

Θέμα: Στρατηγική του Βιετνάμ σχετικά με τη νομοθετική μεταρρύθμιση

Παρά τη δέσμευση του Βιετνάμ να ασπαστεί το κράτος δικαίου σύμφωνα με το διεθνώς χρηματοδοτούμενο δεκαετές πρόγραμμα Στρατηγική Νομικής Μεταρρύθμισης, η κυβέρνηση του Βιετνάμ:

- εξακολούθησε να θεσπίζει ευρέως νομοθεσία που περιορίζει σημαντικά τα ανθρώπινα δικαιώματα και ποινικοποιεί την άσκηση ελευθερίας του λόγου για ειρηνικούς σκοπούς, της έκφρασης, των θρησκευτικών πεποιθήσεων, του συνεταιρίζεσθαι και του Τύπου· πρόσφατη νομοθεσία περιλαμβάνει αυξημένους ελέγχους στο

Διαδίκτυο (Ιούνιος 2002), απαγόρευση της δορυφορικής τηλεόρασης για όλους τους πολίτες με εξαίρεση αξιωματούχους του Κομμουνιστικού Κόμματος και αλλοδαπούς (Ιούνιος 2002), οδηγίες για απαγόρευση διαμονής και κατ'οίκον περιορισμό για πρώην κρατούμενους (Διάταγμα 53/ND-CP, Αύγουστος 2001), καταπατώντας έτσι καταφανώς τη Διεθνή Σύμβαση του ΟΗΕ σε ό,τι αφορά τα αστικά και πολιτικά δικαιώματα, στην οποία το Βιετνάμ προσχώρησε το Σεπτέμβριο του 1982·

- αρνήθηκε να ανακαλέσει αυθαίρετη νομοθεσία, όπως το διάταγμα 31/CP σχετικά με τη διοικητική κράτηση, το οποίο εξουσιοδοτεί τις τοπικές αρχές ασφάλειας να φυλακίζουν πολίτες χωρίς δικαστική απόφαση έως και δύο χρόνια· αρνήθηκε να επανεξετάσει τις ρήτρες της ευρέως προσδιοριζόμενης εθνικής ασφάλειας στον Ποινικό Κώδικα που αναθεωρήθηκε το 2000, στα πλαίσια της οποίας χιλιάδες πολίτες κρατούνται επί του παρόντος λόγω της ειρηνικής έκφρασης των πολιτικών τους απόψεων και των θρησκευτικών τους πεποιθήσεων·

- δεν έλαβε μέτρα για την εφαρμογή των συστάσεων που έγιναν από την Ομάδα Εργασίας του ΟΗΕ για τις αυθαίρετες κρατήσεις (1995), από τον Ειδικό Εισηγητή του ΟΗΕ για την ανεξιθρησκία (1999) και από την Επιτροπή Ανθρωπίνων Δικαιωμάτων του ΟΗΕ (2002), προκειμένου να διαμορφώσει επειγόντως την εσωτερική νομοθεσία σύμφωνα με το διεθνές δίκαιο ανθρωπίνων δικαιωμάτων. Αφού εξετάστηκε η έκθεση του Βιετνάμ σχετικά με τη Διεθνή Σύμβαση για τα πολιτικά δικαιώματα και τα δικαιώματα των πολιτών (ICCPR) τον Ιούλιο του 2002, η Επιτροπή Ανθρωπίνων Δικαιωμάτων εξέφρασε ιδιαίτερη ανησυχία, επειδή οι συνταγματικές διατάξεις του Βιετνάμποτάσσουν τα ατομικά δικαιώματα στο συμφέρον και στην πολιτική του μονοκομματικού κράτους (π.χ. Αρθ. 4 του Συντάγματος σχετικά με τηνπεροχή του Κομμουνιστικού Κόμματος) και, επομένως, είναι εντελώς ασύμβατες με την ICCPR.

Γνωρίζει η Επιτροπή ότι το Βιετνάμ εξακολουθεί ναιοθετεί μια τόσο περιοριστική νομοθεσία, παραβιάζοντας καταφανώς τη δέσμευσή της έναντι της διεθνούς κοινότητας· Μπορεί αυτό να επηρεάσει την ανάπτυξη διμερών σχέσεων της ΕΕ με το Βιετνάμ, δεδομένου ότι η Συμφωνία Συνεργασίας του 1995 μεταξύ ΕΕ-Βιετνάμ βασίστηκε στον σεβασμό των ανθρωπίνων δικαιωμάτων και των δημοκρατικών αρχών· Υπό το φως της στήριξης της στρατηγικής της νομικής μεταρρύθμισης από την ΕΕ, θα εξετάσει η Επιτροπή το ενδεχόμενο να εμποδίσει τη χρηματοδότηση της εν λόγω στρατηγικής έως ότου το Βιετνάμ ενσωματώσει στο νομικό του σύστημα διατάξεις σχετικές με τα ανθρώπινα δικαιώματα του ΟΗΕ και έως ότου ανακαλέσει όλα τα νομοθετήματα που παρεμποδίζουν την απόλαυση των αστικών και πολιτικών δικαιωμάτων στο Βιετνάμ·

Απάντηση του κυρίου Patten Εξ ονόματος της Επιτροπής

(4 Φεβρουαρίου 2003)

Η Επιτροπή οπωσδήποτε γνωρίζει το γεγονός ότι το Βιετνάμ δεν έχει ακόμη προσχωρήσει σε όλες τις συμβάσεις των Ηνωμένων Εθνών για τα ανθρώπινα δικαιώματα και ότι εξακολουθούν ναπάρχουν ατέλειες σε ότι αφορά την εφαρμογή των συμβάσεων τις οποίες έχει κυρώσει η χώρα αυτή.

Μέσα σε αυτό το γενικό πλαίσιο, η Επιτροπή καλωσορίζει την απόφαση της κυβέρνησης του Βιετνάμ να καταρτίσει ένα σχέδιο δράσης για νομική μεταρρύθμιση, με βάση την Αξιολόγηση των νομικών μέσων. Η Ένωση κατ' επανάληψη προέτρεψε την κυβέρνηση του Βιετνάμ να ενισχύσει τη στάση της σε ότι αφορά τον σεβασμό των πολιτικών ελευθεριών και της ελευθερίας της θρησκείας, επίσης δε, να ενισχύσει περαιτέρω τις οικονομικές και κοινωνικές ελευθερίες. Το αίτημα αυτό διατυπώθηκε πρόσφατα στην κοινή δήλωση πουποβλήθηκε κατά τη συνεδρίαση της Συμβουλευτικής Ομάδας, στο Ανόι, τον Δεκέμβριο 2002.

Η Επιτροπή και τα κράτη μέλη θα στηρίξουν τη κυβέρνηση του Βιετνάμ στις προσπάθειές της για την ενίσχυση της διακυβέρνησης και των μεταρρυθμίσεων της δημόσιας διοίκησης, τη βελτίωση στο χώρο των ανθρωπίνων δικαιωμάτων, την προετοιμασία τηςπογραφής και εφαρμογής επιπρόσθετων διεθνών συμβάσεων στο χώρο των ανθρωπίνων δικαιωμάτων.